বাড়ির সামনেই বিশাল বড় পার্ক। সময় কাটাতে  প্রেমিক-প্রেমিকারা সেখানে প্রতিদিনই আসেন। কিন্তু তাঁদের ‘কুকীর্তি’তে অতিষ্ঠ ক্যামোয়িট মাইটিরাম নামে এক ব্যক্তি। একটি ইংরেজি সংবাদমাধ্যমের রিপোর্টে প্রকাশিত হয়েছে এই ঘটনা। তবে এই ঘটনাটি কোথায় হয়েছে, সে সম্পর্কে কিছু জানা যায়নি।   ওই ব্যক্তির দাবি, পার্কে আসা ওই প্রেমিকযুগলরা নাকি তাঁর বাড়ির সামনে যৌনসঙ্গম করেন! তিনি তাঁদের বার বার নিষেধও করেন। কিন্তু কে কার কথা শোনে! প্রতিদিনই সেই একই দৃশ্য। শিক্ষা দিতে এ বার অন্য পরিকল্পনা করলেন ওই ব্যক্তি। তাঁর বাড়ির সামনে একটি ল্যাম্পপোস্টে সিসিটিভি ক্যামেরা লাগান। যখনই তাঁরা কুকর্মে মজে ওঠেন সেই দৃশ্যের ভিডিও ফুটেজ সরাসরি ইউটিউবে ছাড়তে শুরু করেন। ওই ব্যক্তির দাবি, এতে যদি প্রেমিকযুগলদের লজ্জা হয়!